Ang MetaMask ay isang bagong paraan para kumonekta sa mga site at application.
Sa mga tradisyonal na website, ang isang central database o bangko ang magiging responsable sa pagkontrol at
pag-recover ng iyong mga account.
Pero sa MetaMask, ang lahat ng kakayahan ay nasa may hawak ng master key.
Kung sino man ang may hawak ng key, siya ang magkokontrol sa mga account.
Ang iyong lihim na recovery phrase ay ang iyong "master key".
Isa itong 12 salita na nagagawa sa unang pagkakataong i-set up mo ang MetaMask, na magbibigay-daan sa iyo
na maibalik ang iyong wallet at pera kung sakaling mawalan ka ng access.
Mahalagang i-secure ang iyong wallet sa pamamagitan ng pagpapanatiling sobrang ligtas at walang nakakaalam ng iyong
lihim na recovery phrase .
Kung may ibang taong makaka-access nito, makukuha nila ang "master key" sa iyong wallet at
madali nilang maa-access at makukuha ang lahat ng pera mo.
Para ma-secure ang iyong MetaMask wallet, ligtas na i-save ang iyong lihim na recovery phrase.
Puwede mo itong isulat, itago, ilagay sa isang safe deposit box
o kaya ay gumamit ng ligtas na password manager.
Ang ilang user nga ay inuukit pa ang kanilang phrase sa isang metal plate!
Walang sinuman, maging ang team sa MetaMask, ang makakatulong sa iyong
maibalik ang wallet mo kung maiwawala mo iyong lihim na recovery phrase.
Kung hindi mo pa naisusulat ang iyong lihim na recovery phrase at hindi pa naitatago sa ligtas na lugar,
gawin mo na ngayon. Hihintayin ka namin.
At tandaan, huwag kailanman ipaalam sa iba ang iyong lihim na recovery phrase: maging sa amin.
Kung may magtatanong man sa iyo, sinusubukan ka nilang i-scam.
´Yun lang!
Ngayon ay alam mo na kung ano ang lihim na recovery phrase at kung paano mapapanatiling ligtas ang iyong wallet.